|  |
| --- |
|  **UAB „VILNIAUS VANDENYS“ TIEKĖJŲ ELGESIO KODEKSAS** |
| **Tikslas** | Išdėstyti pagrindines UAB „Vilniaus vandenys“ tiekėjų elgesio nuostatas, kurių laikymasis sudaro prielaidas bei sąlygas įgyvendinti aukščiausius verslo etikos standartus socialiai atsakingoje tiekimo grandinėje (nuo žaliavų iki atsiskaitymo). |
| **Taikymo sritis** | Taikoma visiems Bendrovės padaliniams ir visiems Bendrovės Tiekėjams bei jų tiekimo grandyse dalyvaujantiems verslo partneriams (Subtiekėjams). |
| **Susiję teisės aktai**  | [UAB „Vilniaus vandenys“ etikos kodeksas](http://dvs.vv.lt/DocLogix/Common/Form.aspx?Id=3965596&VersionId=380011&Referrer=154fa657-4475-465e-b91b-9e20b44ac1ea)[UAB „Vilniaus vandenys“ kokybės vadybos politika](https://www.vv.lt/apie-mus/kokybes-ir-aplinkos-apsaugos-politika/)UAB „Vilniaus vandenys“ aplinkos apsaugos politika[UAB „Vilniaus vandenys“ lygių galimybių ir įvairovės politika](http://dvs.vv.lt/DocLogix/Common/Form.aspx?ID=69042&Referrer=f36ddf0a-026d-4cf0-8ba9-af0019538635)[UAB „Vilniaus vandenys“ darbuotojų saugos ir sveikatos: nulinės tolerancijos nelaimingiems atsitikimams darbe politika](http://dvs.vv.lt/DocLogix/Common/Form.aspx?ID=10262487&VersionID=611942&Referrer=c7f73289-141e-42a0-95b9-1a5c2c2eb1cb) [UAB „Vilniaus vandenys“ atitikties užtikrinimo politika](http://dvs.vv.lt/DocLogix/Common/Form.aspx?ID=13302976&VersionID=717612&Referrer=99ea2f60-ea65-4ea8-9319-557fafbe726c) [UAB „Vilniaus vandenys“ viešųjų pirkimų politika](http://dvs.vv.lt/DocLogix/Common/Form.aspx?ID=1787221&VersionID=322321&Referrer=e9e5def9-7ef9-4658-ab52-6a3c4de3ae9a)[UAB „Vilniaus vandenys“ antikorupcinė](http://dvs.vv.lt/DocLogix/Common/Form.aspx?Id=11348087&VersionId=632932&Referrer=3abe53a4-5578-44c0-807b-c5a2b453461c) politika |

# Turinys

* + - 1. SPECIALIOSIOS SĄVOKOS IR SUTRUMPINIMAI.......................................................................................................................1
			2. TIEKĖJŲ ELGESIO KODEKSO TIKSLAS IR TAIKYMO APIMTIS....................................................................................................1
			3. BENDROVĖS ĮSIPAREIGOJIMAI TIEKĖJAMS.............................................................................................................................2
			4. BENDROVĖS LŪKESČIAI TIEKĖJAMS........................................................................................................................................2
			5. ELGESIO KODEKSO LAIKYMOSI PRIEŽIŪRA, ATSAKOMYBĖ IR INFORMAVIMAS.....................................................................4
			6. BAIGIAMOSIOS NUOSTATOS..................................................................................................................................................4

|  |
| --- |
| 1. **SPECIALIOSIOS SĄVOKOS IR SUTRUMPINIMAI**
 |
| **Bendrovė** | UAB „Vilniaus vandenys“ |
| **Tiekėjas** | Bendrovei pagal sutartį prekes ar paslaugas teikiantis, arba darbus atliekantis subjektas. Tiekėjo sąvoka šiame Tiekėjų elgesio kodekse suprantama taip, kaip ji apibrėžta Lietuvos Respublikos viešųjų pirkimų įstatyme.  |
| **Subtiekėjas** | Subrangovas, subtiekėjas, subteikėjas, kurį pasitelkė Tiekėjas, kad galėtų įvykdyti su Bendrove sudarytoje sutartyje prisiimtus įsipareigojimus. |

1. **TIEKĖJŲ ELGESIO KODEKSO TIKSLAS IR TAIKYMO APIMTIS**
	1. Tiekėjų elgesio kodekso (toliau – Elgesio kodeksas) tikslas – išdėstyti pagrindines Bendrovės Tiekėjų elgesio nuostatas, kurių laikymasis sudaro prielaidas bei sąlygas įgyvendinti aukščiausius verslo etikos standartus socialiai atsakingoje tiekimo grandinėje (nuo žaliavų iki atsiskaitymo). Elgesio kodeksas atspindi Bendrovės siekį stiprinti tvarų bendradarbiavimą su tiekėjais, propaguojant teisėtą, profesionalią ir sąžiningą praktiką, apimančią pagarbos žmogaus teisėms, verslo etikos ir aplinkosauginius tikslus.
	2. Bendrovė yra didžiausia vandentvarkos įmonė Lietuvoje, turinti strateginės reikšmės nacionaliniam saugumui įmonės statusą. Suprantame, kad ne tik mes, bet ir mūsų tiekėjai turi būti atsakingi už savo veiksmus, kurie turi įtaką ekonominiam augimui, socialinei gerovei ir aplinkos kokybei. Savo verslo atsakomybę grindžiame Jungtinių Tautų „Pasaulinio susitarimo“ principais (angl. Global Compact, CoP), o Bendrovės strateginiai tikslai dera su Jungtinių Tautų Darnaus Vystymosi Tikslais.
	3. Šis Elgesio kodeksas yra parengtas atsižvelgiant į „Pasaulinio susitarimo“ vertybes, teisės aktų reikalavimus bei verslo etikos normas, paremtas Elgesio kodeksui aktualiais žmogaus teisių, darbo jėgos, aplinkos apsaugos ir antikorupcijos principais. Elgesio kodekse yra nustatyti minimalūs verslo elgesio standartai, kurių laikymosi, o esant galimybei – ir jų viršijimo, tikimės iš visų mūsų Tiekėjų. Taip pat tikimės, kad toliau išdėstytų reikalavimų Tiekėjas skatins laikytis ir savo Subtiekėją.
2. **BENDROVĖS ĮSIPAREIGOJIMAS TIEKĖJAMS**
	1. Bendrovė nuolat siekia tobulėti ir priimti geriausius sprendimus bei laikytis aukščiausių veiklos standartų. To iš mūsų tikisi bendrovės akcininkai, kontroliuojančios institucijos, mūsų partneriai, klientai ir darbuotojai. Kuriame kultūrą, pagrįstą bendros atsakomybės už darbuotojų sveikatą ir saugą, žmogaus teises, verslo etiką, darbuotojų bei vietos bendruomenių gyvenimo kokybę, tausų gamtos išteklių valdymą bei aplinkos apsaugą principais, kuriuos taikome visoje tiekimo grandinėje ir bendradarbiaudami su savo Tiekėjais.
	2. Veiklos tvarumą ir atsakomybę siekiame įtvirtinti visuose pirkimo procesuose, įskaitant Tiekėjų vertinimo ir atrankos procesus, šį Elgesio kodeksą laikydami neatsiejama bendradarbiavimo su Tiekėjais dalimi. Tikime, kad dialogas ir glaudus bendradarbiavimas siekiant tvarumo ir darnaus vystymosi leidžia sėkmingai plėtoti veiklą ir daro teigiamą įtaką mūsų Tiekėjams, o toks požiūris duoda naudos tiek mums, tiek mūsų Tiekėjams bei socialinei ir verslo aplinkai.
3. **BENDROVĖS LŪKESČIAI TIEKĖJAMS**

Bendradarbiaujame su Tiekėjais, nuolat tobulinančiais savo veiklą ir siekiančiais patenkinti vis didėjančius rinkos lūkesčius bei skatiname juos diegti ir tobulinti atsakingo verslo praktikas, atitinkančias UAB „Vilniaus vandenys“ tiekėjų elgesio kodekso gaires.

Esame pasiryžę bendradarbiauti su Tiekėjais, suprantančiais bei palaikančiais mūsų požiūrį ir siekiančiais tobulinti gerąją praktiką šiose mums svarbiose srityse, kuriose Bendrovė išsikėlė ambicingus tikslus:

* 1. **Aplinkosauga**
		1. Tiekėjas vykdo veiklą laikydamasis visų privalomų aplinkosaugos reikalavimų, apibrėžtų galiojančiuose teisės aktuose.
		2. Tiekėjas siekia mažinti neigiamą poveikį aplinkai ir užtikrinti nuolatinį aplinkos apsaugos veiksmingumo gerinimą. Skatiname Tiekėją savo veikloje taikyti aplinkos apsaugos vadybos sistemos reikalavimus pagal standartą LST EN ISO 14001 arba Europos Sąjungos aplinkosaugos vadybos ir audito sistemą (EMAS) ar kitas lygiavertes aplinkos apsaugos vadybos sistemas, pagrįstas Europos Sąjungos ar tarptautiniais standartais, arba turėti veiksmingą aplinkos apsaugos politiką ar programą, padedančias valdyti aplinkosaugos problemas ir mažinti neigiamą poveikį aplinkai. Tiekėjas vertina savo veiklos poveikį klimato kaitai ir imasi veiksmų tam poveikiui mažinti.
		3. Tiekėjas prekių kūrimo, gamybos ir tiekimo, taip pat paslaugų teikimo ar darbų atlikimo cikle aktyviai siekia tausoti gamtinius išteklius ir prisidėti prie Europos Sąjungos žiedinės ekonomikos skatinimo tikslų.
		4. Tiekėjas siekia kurti ir diegti aplinkai palankias technologijas, savo veikloje naudoti aplinkai palankius produktus ar medžiagas.
		5. Tiekėjas siekia mažinti veikloje susidarančių atliekų kiekį, užtikrinti saugų ir atsakingą jų tvarkymą, pakartotinį naudojimą ir grąžinamąjį perdirbimą.
		6. Tiekėjas prekei pagaminti, paslaugai teikti ar darbams atlikti naudoja mažiau ar visai nenaudoja pavojingųjų cheminių medžiagų, nekelia pavojaus žmonių sveikatai ir aktyviai siekia nedaryti žalos aplinkai.
		7. Tiekėjas prekei pagaminti, tiekti ir (ar) naudoti, paslaugai teikti ar darbams atlikti siekia naudoti mažiau elektros energijos ir (ar) naudoti atsinaujinančius energijos išteklius.
		8. Pristatant prekes ir (ar) teikiant paslaugas Tiekėjas pirmenybę teikia netaršioms ir/ar mažiau aplinką teršiančioms transporto priemonėms.
		9. Tiekėjas pagal galimybes dalyvauja aplinką tausoti skatinančiose iniciatyvose ir aplinkos apsaugą užtikrinančiose prevencinėse programose ir ugdo savo darbuotojų kompetenciją ir atsakingą požiūrį į aplinkos apsaugą.
	2. **Socialinė atsakomybė.**

**Žmogaus teisės ir lygios galimybės**

* + 1. Tiekėjas, vykdydamas veiklą, gerbia ir saugo žmogaus teises ir laisves, skleidžia ir puoselėja demokratines vertybes, laikydamasis Visuotinėje žmogaus teisių deklaracijoje ir Jungtinių Tautų „Pasauliniame susitarime” nustatytų žmogaus teisių principų.
		2. Tiekėjas skatina savo darbuotojų įvairovę ir netoleruoja jokios formos diskriminacijos, įskaitant, bet neapsiribojant, diskriminaciją dėl amžiaus, lyties, rasės, tautybės, pilietybės, etninės priklausomybės, kalbos, kilmės, socialinės padėties, religijos, tikėjimo, įsitikinimų ar pažiūrų, amžiaus, lytinės orientacijos, negalios, sveikatos būklės, šeiminės ar santuokinės padėties, narystės politinėje partijoje ar asociacijoje ir (arba) kitų teisės aktais saugomų savybių.
		3. Tiekėjas netoleruoja priekabiavimo, smurto, žeminimo ar patyčių bet kokiomis formomis.
		4. Tiekėjas, rinkdamas asmens duomenis arba įdiegdamas darbuotojų stebėjimo priemones, visuomet gerbia savo darbuotojų, klientų ir kitų suinteresuotųjų šalių teisę į privatumą.
		5. Tiekėjas gerbia darbuotojų saviraiškos laisvę ir nesiima represinių veiksmų prieš šia laisve besinaudojančius asmenis.
		6. Tiekėjas darbuotojams suteikia lygias mokymosi ir kvalifikacijos kėlimo galimybes, nepriklausomai nuo užimamų pareigų, lyties, amžiaus, šeimyninės padėties, tautybės, rasės, seksualinės orientacijos, nėštumo ar motinystės, politinių ar religinių įsitikinimų ir kt.
		7. Tiekėjas apsaugo apie incidentus pranešusius ar liudijančius darbuotojus bei jų atstovus nuo priešiško elgesio, keršto ir kitų neigiamų pasekmių.

**Darbo sąlygos**

* + 1. Tiekėjas moka savo darbuotojams sąžiningą ir darbo rinkoje konkurencingą darbo užmokestį, atitinkantį nacionalinius teisės aktus.
		2. Tiekėjas užtikrina, kad nėra viršijamas teisės aktuose numatytas darbuotojo maksimalus, per tam tikrą laikotarpį galimas dirbti darbo valandų skaičius. Už viršvalandžius Tiekėjas atlygina taikydamas priemokas pagal nacionaliniuose teisės aktuose ar kolektyvinėse sutartyse nustatytus tarifus.
		3. Tiekėjas pripažįsta savo darbuotojų teisę laisvai steigti profesines sąjungas ar panašias darbuotojų atstovavimo organizacijas, teisę į jas stoti arba nestoti, derėtis dėl kolektyvinės sutarties sudarymo.
		4. Tiekėjas tiesiogiai ar netiesiogiai, kiek jam tai gali būti žinoma, neįdarbina vaikų ir nesinaudoja vaikų, kurių amžius mažesnis, nei numatyta Tarptautinės darbo organizacijos konvencijoje Nr. 138 dėl minimalaus įdarbinimo amžiaus bei taikomuose teisės aktuose, darbu.
		5. Tiekėjas savo veikloje draudžia fizines bausmes ir priverstinį darbą, kaip tai numatyta Tarptautinės darbo organizacijos konvencijos Nr. 29 protokole, įskaitant šiuolaikinę vergovę ir prekybą žmonėmis, taip pat kalinių darbą, priverstinį darbą už skolas ir kitas priverstinio darbo formas.

**Darbuotojų sauga ir sveikata**

* + 1. Tiekėjas savo darbuotojams užtikrina saugias, jų sveikatą ir orumą atitinkančias darbo sąlygas, atitinkančias taikomų teisės aktų reikalavimus.
		2. Tiekėjas rengia darbuotojų saugos ir sveikatos instrukcijas atsižvelgdamas į savo darbuotojų atliekamo darbo specifiką ir pavojus, supažindina su jomis darbuotojus ir užtikrina šių instrukcijų laikymąsi.
		3. Tiekėjas rengia savo darbuotojams reikalingus mokymus ir aprūpina tinkamomis saugos ir sveikatos priemonėmis bei darbo įrankiais.
		4. Tiekėjas siekia įdiegti priemones, leidžiančias bet kuriam darbuotojui pranešti apie nesaugias darbo sąlygas ir pavojingas situacijas. Šiuos pranešimus Tiekėjas ištiria, pašalina nustatytus pažeidimus ir numato prevencines priemones.
		5. Skatiname Tiekėją savo veikloje taikyti darbuotojų saugos ir sveikatos vadybos sistemos reikalavimus pagal standartą LST EN ISO 45001 ar kitas lygiavertes saugos ir sveikatos vadybos sistemas, pagrįstas Europos Sąjungos ar tarptautiniais standartais.
	1. **Darni plėtra ir verslo etika:**
		1. Tiekėjas netoleruoja kyšininkavimo, papirkimo, prekybos poveikiu, pinigų plovimo, piktnaudžiavimo pareigomis ir (ar) kitų formų korupcijos. Tikimės, kad Tiekėjas turi aiškią kovos su visų formų korupcija politiką.
		2. Tiekėjas nedalyvauja jokios formos neteisėtuose susitarimuose ar kituose mechanizmuose, kurie apriboja sąžiningą konkurenciją, nesudarinėja jokios formos kartelinių susitarimų su konkurentais, pavyzdžiui, dėl rinkų arba klientų pasidalijimo ar priskyrimo, arba susitarimų dėl kainų.
		3. Tiekėjas savo veikloje įvairiomis priemonėmis siekia mažinti priklausomybę nuo Produktų gamintojų ir tiekėjų, kurie neatitinka europinės ir transatlantinės integracijos kriterijų – nėra įsteigti ar registruoti Europos Sąjungos, Šiaurės Atlanto sutarties organizacijos, Europos ekonominės erdvės ir (arba) Ekonominio bendradarbiavimo ir plėtros organizacijos valstybėse narėse.
		4. Tiekėjas palaiko skaidrius, darnius ir bendradarbiavimu paremtus verslo santykius tiek su Bendrove, tiek ir su savo Subtiekėjais.
		5. Skatiname Tiekėją savo veikloje taikyti kokybės vadybos sistemos reikalavimus pagal standartą LST EN ISO 9001 ar kitas lygiavertes kokybės vadybos sistemas, pagrįstas Europos Sąjungos ar tarptautiniais standartais.
		6. Skatiname Tiekėją veiklos planavimo dokumentuose nusistatyti atsakingo verslo ir darnaus vystymosi tikslus bei priemones šiems tikslams pasiekti.
1. **ELGESIO KODEKSO LAIKYMOSI PRIEŽIŪRA, ATSAKOMYBĖ IR INFORMAVIMAS**

5.1.Tiekėjas kuria ir palaiko pakankamas ir veiksmingas valdymo sistemas, užtikrinančias šio Elgesio kodekso nuostatų įgyvendinimą, ir paprašytas pateikia įrodymus bei visus reikalingus paaiškinimus. Tokios sistemos turi proporcingai atitikti verslo dydį, sudėtingumą ir rizikos aplinką.

5.2. Tiekėjas sutartims vykdyti pasitelkia tik tokį Subtiekėją ar trečiąsias šalis, kurių veikla atitinka privalomus teisės aktų reikalavimus. Skatiname Tiekėją siekti, kad ir jo Subtiekėjas laikytųsi šiame Elgesio kodekse nustatytų minimalių standartų.

5.3. Tiekėjas aktyviai stebi, kaip jo kasdieniai valdymo procesai atitinka šį Elgesio kodeksą, ir Bendrovė prašymu teikia reikalingą informaciją.

5.4. Bendrovė, siekdama įsitikinti, kaip laikomasi šio Elgesio kodekso reikalavimų, gali vykdyti vertinimus ir apžvalgas bei Tiekėjo prašyti informacijos. Tiekėjas sudaro sąlygas Bendrovės atstovams susipažinti su informacija, reikalinga įsitikinti, kaip laikomasi šio Elgesio kodekso reikalavimų.

5.4. Tiekėjas aktyviai imasi priemonių šalinti bet kokius savo paties ar Bendrovės nustatytus ar pastebėtus neatitikimus šio Elgesio kodekso reikalavimams ir siekia juos ištaisyti nedelsdamas, per pagrįstą terminą.

5.5. Jeigu Tiekėjas susiduria su sunkumais ištaisant neatitikimus Elgesio kodeksui, skatiname Tiekėją kreiptis į Bendrovę ir kartu ieškoti galimų sprendimų, siekiant juos pašalinti (Tiekėjas į Bendrovę gali kreiptis el. paštu info@vv.lt).

5.6. Sąžiningas pranešimas apie galimus neatitikimus nedarys įtakos Tiekėjo santykiams su Bendrove, jeigu Tiekėjas imsis veiksmų šiam neatitikimui šalinti ir jį pašalins.

5.7. Tiekėjui teikiant neteisingą informaciją, vengiant taisyti nustatytus neatitikimus arba paaiškėjus, kad padarytų pažeidimų ar nustatytų neatitikimų negalima ištaisyti, Bendrovė pasilieka teisę įvertinti tokias Tiekėjo elgesio pasekmes Bendrovės ir Tiekėjo vykdomos (-ų) sutarties (-ių) apimtimi. Tai gali turėti įtakos sprendimams dėl tolimesnio bendradarbiavimo.

1. **BAIGIAMOSIOS NUOSTATOS**
	1. Elgesio kodeksą tvirtina, keičia ir panaikina Bendrovės Valdyba. Elgesio kodeksas įsigalioja jo patvirtinimo Bendrovės Valdyboje dieną.
	2. Šio Elgesio kodekso įgyvendinimo priežiūrą atlieka Veiklos administravimo ir atitikties tarnybos direktorius.
	3. Šis Elgesio kodeksas viešai skelbiamas Bendrovės interneto svetainėje <https://www.vv.lt/>. Pareiga susipažinti su šio Elgesio kodekso reikalavimais ir jų laikytis bus numatoma visiems Tiekėjams po šio Elgesio kodekso įsigaliojimo dienos inicijuojamose sutartyse su Bendrove.